Diari Oficial de la Generalitat Valenciana


Sumari del DOGV 8188, del 12-12-2017 (2017/10932)

RESOLUCIÓ de 31 d'octubre de 2017, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana relacionats en l'annex.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8188

Data del DOGV
:   12-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/10027


Data del document
:   31-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 31 d'octubre de 2017, de la Conselleria d'Educació, Investigació, Cultura i Esport, per la qual es modifica l'autorització als centres docents privats de la Comunitat Valenciana relacionats en l'annex. [2017/10115]  
Els expedients s'han iniciat a instància de les titularitats dels centres que es relacionen en l'annex, en sol·licitud de modificació de les seues autoritzacions.  
La direcció general de Centres i Personal Docent va informar favorablement, als centres implicats, l'adequació de les instal·lacions proposades, pel que fa a espais educatius, segons la normativa aplicable.  
  
Cada expedient consta de la proposta favorable de la direcció territorial competent en matèria educativa, de la província on està ubicat el centre corresponent, basant-se en els informes de la Unitat Tècnica de Construccions, pel que fa a les instal·lacions, i de la inspecció d'Educació, en relació amb el professorat i les seues titulacions. En el cas del centre privat d'Educació Infantil, Primària i Secundària Xúquer Centre Educatiu d'Alzira, l'informe de la inspecció d'Educació és favorable respecte de les titulacions del professorat de Formació Professional bàsica i de grau mitjà i, respecte al grau superior, consta del compromís del titular del centre, d'aportar-les abans de l'inici de les activitats educatives, tal com s'indica en l'annex.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres i Personal Docent, de 31 d'octubre de 2017 i, de conformitat amb aquesta, i en funcions de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar les autoritzacions dels centres docents privats que s'especifiquen en l'annex atenent les característiques, els ensenyaments i la capacitat màxima que s'hi assenyalen.  
  
Segon  
Els centres indicats en l'annex, que no han aportat la relació del professorat i titulacions respectives, ho hauran de fer abans de l'inici de les activitats corresponents davant de la direcció territorial corresponent, que haurà d'aprovar-les, amb un informe previ de la inspecció educativa.  
  
Tercer  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data que es dicta; no obstant això, els seus efectes acadèmics s'entenen referits a l'inici del curs escolar 2017-2018.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes, que es comptarà de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos, que es comptaran des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 31 d'octubre de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.  
  
  
ANNEX  
  
Codi: 15813287.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Sagrada Familia.  
Titularitat: Fundación Mediterránea para la Educación.  
Domicili: avinguda del Mediterrani, s/n.  
Localitat: Elda (03498).  
Província: Alacant.  
Modificació que s'autoritza:  
Ampliació d'una unitat d'Educació Primària, de manera que el centre queda configurat, en la seua totalitat, amb la composició següent:  
9 unitats d'Educació Infantil, de segon cicle, amb 225 llocs escolars.  
  
17 unitats d'Educació Primària, amb 425 llocs escolars.  
8 unitats d'Educació Secundària Obligatòria, amb 240 llocs escolars.  
4 unitats de Batxillerat, amb 140 llocs escolars en les modalitats de Ciències (codi de l'ensenyança: 96456739654), i Humanitats i Ciències Socials (codi de l'ensenyança: 81416844617).  
1 unitat d'Educació de Suport a la Integració per a Educació Infantil i Primària, amb 15 llocs escolars.  
1 unitat d'Educació de Suport a la Integració per a Educació Secundària Obligatòria, amb 15 llocs escolars.  
  
Codi: 27310009  
Denominació genèrica del centre: centre privat de Formació Professional.  
Denominació específica del centre: Academia Cots.  
Titularitat: Cots Alicante, Societat Limitada.  
Domicili: carrer Villegas, núm. 4.  
Localitat: Alacant (03974).  
Província: Alacant.  
Modificació que s'autoritza:  
Autorització de la Formació Professional Bàsica i reducció del cicle formatiu de grau mitjà de Sistemes Microinformàtics i Xarxes, de manera que el centre queda configurat, en la totalitat, amb la composició següent:  
Formació Professional Bàsica.  
Família: Informàtica i Comunicacions.  
1 cicle (1r i 2n curs) d'Informàtica d'oficina (codi de l'ensenyament: 7517334883C), amb 20 llocs escolars per curs, i s'impartirà un curs al matí i un curs a la vesprada.  
Formació Professional de grau mitjà:  
Família: Administració i Gestió.  
2 cicles (1r i 2n curs) de Gestió Administrativa (codi de l'ensenyament: 41676588654), amb 20 llocs escolars per curs, i s'impartiran dos cursos al matí i dos cursos a la vesprada.  
Família: Comerç i Màrqueting  
2 cicles (1r i 2n curs) d'Activitats Comercials (codi de l'ensenyament: 25420708234), amb 20 llocs escolars per curs, i s'impartiran dos cursos al matí i dos cursos a la vesprada.  
Família: Informàtica i Comunicacions.  
1 cicle (1r i 2n curs) de Sistemes Microinformàtics i Xarxes (codi de l'ensenyament: 44697400183), amb 20 llocs escolars per curs, i s'impartirà un curs al matí i un curs a la vesprada.  
Família: Sanitat.  
2 cicles (1 curs i FCT) de Cures Auxiliars d'Infermeria (codi de l'ensenyament: 50091351838), amb 20 llocs escolars per curs, i s'impartirà un curs al matí i un curs a la vesprada.  
  
Codi: 02968894  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Aitana.  
Titularitat: Fomento de Centros de Enseñanza, Societat Anònima.  
Domicili: carretera Alacant-Múrcia, km 69.  
Localitat: Elx-Torrellano (03390)  
Província: Alacant  
Modificació que s'autoritza:  
Autorització del segon cicle d'Educació Infantil, de manera que el centre queda configurat, en la totalitat, amb la composició següent:  
  
3 unitats d'Educació Infantil, de segon cicle, amb 75 llocs escolars.  
  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
4 unitats de Batxillerat, amb 140 llocs escolars en les modalitats de Ciències (codi de l'ensenyament: 76151106977), i Humanitats i Ciències Socials (codi de l'ensenyament: 82284889672).  
  
Codi: 13330140  
Denominació genèrica del centre: centre privat d'Educació Primària i Secundària.  
Denominació específica del centre: Aire Libre.  
Titularitat: Societat Cooperativa Valenciana Aire Libre.  
Domicili: carrer Tarongina, número 20.  
Localitat: Alacant-Santa Faç (03505).  
Província: Alacant.  
Modificació que s'autoritza:  
Autorització d'una unitat d'Educació de Suport a la Integració per a Educació Secundària Obligatòria, de manera que el centre queda configurat, en la seua totalitat, amb la composició següent:  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
1 unitat d'Educació de Suport a la Integració per a Educació Infantil i Primària, amb 15 llocs escolars.  
1 unitat d'Educació de Suport a la Integració per a Educació Secundària Obligatòria, amb 15 llocs escolars.  
  
Codi: 47178595  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Divina Providencia.  
Titularitat: Fundació privada Divina Providència Vinaròs, Fundació de la Comunitat Valenciana.  
Domicili: carrer Convent, número 10.  
Localitat: Vinaròs (12721).  
Província: Castelló.  
Modificació que s'autoritza:  
Ampliació de llocs escolars de segon cicle d'Educació Infantil, de manera que el centre queda configurat, en la totalitat, amb la composició següent:  
3 unitats d'Educació Infantil, de segon cicle, amb 75 llocs escolars.  
  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
1 unitat d'Educació de suport a la integració, amb 15 llocs escolars.  
  
  
Codi: 97856314  
Denominació genèrica del centre: Centre privat d'Educació Infantil, Primària i Secundària.  
Denominació específica del centre: Xúquer Centre Educatiu.  
Titularitat: Academia Júcar, Societat Cooperativa Valenciana Limitada.  
Domicili: carrer Professor Bernat Montagud, núm. 3.  
Localitat: Alzira (46674).  
Província: València.  
Modificació que s'autoritza:  
Autorització de la Formació Professional, supressió d'unitats d'Educació Primària i d'Educació Secundària Obligatòria, de manera que el centre queda configurat, en la totalitat, amb la composició següent:  
  
6 unitats d'Educació Infantil de segon cicle, amb 150 llocs escolars.  
  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
Formació Professional Bàsica  
Família: Informàtica i Comunicacions.  
1 cicle (1r i 2n curs) d'Informàtica i Comunicacions (codi de l'ensenyament: 3691381849F), amb 30 llocs escolars per curs, que s'impartiran al matí.  
Formació Professional de grau mitjà.  
Família: Informàtica i Comunicacions.  
1 cicle (1r i 2n curs) de Sistemes Microinformàtics i Xarxes (codi de l'ensenyament: 76016526223), amb 30 llocs escolars per curs, que s'impartiran al matí.  
Formació Professional de grau superior:  
Família: Informàtica i Comunicacions.  
1 cicle (1r i 2n curs) de Desenvolupament d'Aplicacions Multiplataforma (codi de l'ensenyament: 56024419487), amb 30 llocs escolars per curs, que s'impartiran al matí.  
1 cicle (1r i 2n curs) de Desenvolupament d'Aplicacions Web (codi de l'ensenyament: 50180520902), amb 30 llocs escolars per curs, que s'impartiran a la vesprada.  
Presenta el compromís d'aportar, a la inspecció educativa de la direcció territorial corresponent, una relació del professorat relatiu als cicles formatius de grau superior amb les titulacions respectives abans de l'inici del pròxim curs escolar.  
  
Codi: 07796665  
Denominació genèrica del centre: centre privat d'Educació Infantil, Primària i Secundària.  
Denominació específica del centre: María Auxiliadora.  
Titularitat: Congregació Instituto Hijas de María Auxiliadora.  
Domicili: carrer La Punta, número 15 i 17.  
Localitat: Sueca (46241).  
Província: València.  
Modificació que s'autoritza:  
Ampliació de llocs escolars en Educació Infantil, de manera que el centre queda configurat, en la seua totalitat, amb la composició següent:  
  
3 unitats d'Educació Infantil de segon cicle, amb 75 llocs escolars.  
  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.